**Юрыца Булят** (харв.: Jurica Buljat, нар. 19 верасня 1986, Задар, СФРЮ) — харвацкі футбаліст, абаронца клуба «Новаля» і былы ігрок нацыянальнай зборнай Харватыі.

Клубная кар’ера
---------------

Пачынаў кар’еру ў родным горадзе Задар у клубе «Земунік», пазней перайшоў у «Задар», у складзе якога ў 2004 годзе дэбютаваў у чэмпіянаце Харватыі. У 2005 годзе перайшоў у «Хайдук» са Спліта, з якім чатыры разы браў срэбраныя медалі чэмпіянату, а ў 2010 годзе выйграў Кубак Харватыі.

У 2011 годзе перайшоў у ізраільскі клуб «Макабі» з Хайфы за 1 млн еўра. Па заканчэнні сезона 2011/12 пакінуў каманду ў якасці свабоднага агента і пазней вярнуўся ў «Задар». Сезон 2013/14 правёў у Другой Бундэслізе ў клубе «Энергі» з Котбуса, пасля чаго зноў далучыўся да «Задара».

Вясной 2015 года перайшоў у харкаўскі «Металіст», але не здолеў замацавацца ў складзе і па заканчэнні сезона 2014/15 пакінуў клуб. У 2016 годзе гуляў за ўзбекскі «Бунёдкар», з якім заваяваў срэбраныя медалі чэмпіянату. У лютым 2017 года перайшоў у іншы клуб з Ташкента — «Пахтакор», аднак улетку пасля набыцця клубам новых ігракоў быў выстаўлены на трансфер.

У ліпені 2017 года падпісаў кантракт з чэмпіёнам Беларусі — барысаўскім БАТЭ. Спачатку выступаў у асноўным складзе каманды на пазіцыі цэнтральнага абаронцы, а са жніўня не гуляў з-за траўмы. У лістападзе 2017 года вярнуўся ў стартавы склад. У лютым 2018 года па пагадненні бакоў разарваў пагадненне з БАТЭ.

У сакавіку 2018 года перайшоў у балгарскі клуб «Лакаматыў» з Плоўдзіва. Пакінуў балгарскую каманду па заканчэнні сезона 2017/18.

У лютым 2019 года, правёўшы паўгады без клуба, вярнуўся ў Харватыю, папоўніўшы склад «Інтэра» з Запрэшыча, дзе гуляў да канца сезона 2018/19. У студзені 2020 года далучыўся да саудаўскага клуба «Хатайн», а ў лютым 2021 года стаў іграком «Задара» ў трэцяй лізе Харватыі. У жніўні 2022 года перабраўся ў «Новалю» з рэгіянальнай лігі.

Міжнародная кар’ера
-------------------

Выступаў за юніёрскія і моладзевыя зборныя Харватыі. Дэбютаваў у нацыянальнай зборнай Харватыі 26 мая 2010 года ў матчы супраць Эстоніі. Быў уключаны ў заяўку Харватыі на чэмпіянат Еўропы 2012 у Польшчы і Украіне, але так і не з’явіўся на полі.

Дасягненні
----------

* Харватыя 02Сярэбраны прызёр Срэбраны прызёр чэмпіянату Харватыі (4): 2006/07, 2008/09, 2009/10, 2010/11
* Харватыя Уладальнік Кубка Харватыі: 2010
* Узбекістан 02Сярэбраны прызёр Срэбраны прызёр чэмпіянату Узбекістана: 2016
* Беларусь 01Чэмпіён Чэмпіён Беларусі: 2017

Зноскі
------

1. ↑  worldfootball.net Праверана 10 чэрвеня 2019.<a href='https://wikidata.org/wiki/Track:Q20773699'></a>
2. ↑  Хорватский защитник Булят подписал контракт с БАТЭ
3. ↑  БАТЭ расторг контракт с Юрицей Булятом
4. ↑  Бывший защитник БАТЭ Булят перешел в «Локомотив» из Пловдива

Спасылкі
--------

* Профіль на афіцыйным сайце БАТЭ (руск.)

|  |  |
| --- | --- |
| ⚙️   Тэматычныя сайты | BDFA · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerbase (ігрок) · Soccerway · Sportbox.ru · teams.by · Transfermarkt (ігрок) · worldfootball.net (ігрок) · Прэсбол · УАФ · УЕФА · ХФС · Giant Bomb |

| ⛭Зборная Харватыі — Чэмпіянат Еўропы 2012 |
| --- |
| Сцяг Харватыі | 
* 1 Плецікоса (б)
* 2 Стрыніч
* 3 Шымуніч
* 4 Булят
* 5 Чорлука
* 6 Праньіч
* 7 Ракіціч
* 8 Вукоевіч
* 9 Елавіч
* 10 Модрыч
* 11 Срна
* 12 Кялава (б)
* 13 Шыльдэнфельд
* 14 Бадэль
* 15 Врсалька
* 16 Дуймавіч
* 17 Манджукіч
* 18 Калініч
* 19 Краньчар
* 20 Перышыч
* 21 Віда
* 22 Эдуарду
* 23 Субашыч (б)
* трэнер: Славен Біліч

 |